05/2013
James Dobson
"Armastuse pikk meel" näitab, et vastastikuse austuse puudumine abielus võib viia lahutuseni. Raamatu autor väidab, et enamasti on truudusetuse, alkoholismi, vägivalla või perekriisi allikaks ükskõiksus.
Abikaasadevahelise eraldumise põhjustab tavaliselt üks pooltest. Dr Dobson pakub abi pere kooshoidmist taotlevale poolele, esitades armastava järeleandmatuse printsiibi. Järeleandmatu armastus võib parandada puruneva suhte ja tuua eemaldunud partneri "koju tagasi". See nõuanne on aidanud sadu peresid ja on hinnatav, sest ei nõua teise poole teadlikku panust.
Kui raamat esmakordselt ilmus, oli selline lähenemine pereprobleemidele uudne ja vaieldav. Nüüdseks on raamatut müüdud üle miljoni eksemplari.
Dr James Dobson on loonud ja juhib organisatsiooni Focus on the Family. Ta on tunnustatud Ameerika parima abielunõustajana ja on paljude raamatute autor. Ta on olnud Lõuna-Kalifornia ülikooli pediaatria õppetooli professor. Temal ja ta abikaasal Shirleyl on kaks täiskasvanud last.